open-index/open-wikipedia-markdown huggingface dataset:
தஞ்சாவூர் சித்தி விநாயகர் கோயில்

**தஞ்சாவூர் சித்தி விநாயகர் கோயில்** தமிழ்நாட்டின் தஞ்சாவூரில் அமைந்துள்ள விநாயகர் கோயிலாகும். இந்தக் கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 3 கி.மீ. தொலைவில் கருந்தட்டாங்குடியில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். 

## அமைப்பு
இக்கோயில் சிறிய ராஜகோபுரம், முன் மண்டபம், கருவறை, விமானம் ஆகிய அமைப்பினைக் கொண்டு விளங்குகிறது. ராஜ கோபுரத்தின் வழியாக உள்ளே சென்றால் அருகே மூஞ்சுறும், பலிபீடமும் காணப்படுகின்றன. உள் மண்டபத்தில் சுவரின் இரு புறமும் விநாயகர் ஓவியங்கள் காணப்படுகின்றன.

## மூலவர்
கருவறையில் மூலவராக சித்தி விநாயகர் உள்ளார்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள பிள்ளையார் கோயில்கள்
கங்காராமய

thumb|280x280px|கங்காராமய விகாரை
thumb|right|சீமா மலக்க
thumb|கங்காராமயாவில் முக்கிய புத்தர் சிலை
**கங்காராமய** இலங்கையில் கொழும்பு நகரில் அமைந்துள்ள பிரசித்தி வாய்ந்த ஒரு  பௌத்த விகாரை ஆகும்.

## கட்டிடக்கலை
இந்த விகாரையின்  கட்டிடக்கலையானது இலங்கை, இந்தியா, தாய்லாந்து, மற்றும்  சீனக்கட்டிடக்கலைகளின் கலவையாக உள்ளது. இந்த பௌத்த விகாரையானது பெர வாவிக்கு அருகாமையில்  சில கட்டிடத்தொகுதிகளில் அமைந்துள்ளது. இதன் முக்கிய சிறப்பம்சமாக விகாரை, போதிமரம்,  சீமா மலக்க (பௌத்த பிக்குகளின் ஒன்றுகூடுமிடம்),  நூலகம், அருங்காட்சியகம், தங்கும் பகுதி, பௌத்த பிக்குகளின் கல்விக்கூடம் மற்றும் யாசகசாலை போன்றவை  காணப்படுகின்றன

சீமா மலக்க ஆனது சுற்றுலா பயணிகளின் கூடுதல் கவனத்தை ஈர்த்துள்ளது. இது முஸ்லீம் மத வர்த்தகரின் நன்கொடையினால் இலங்கைக் கட்டிடக்கலை நிபுணரான Geoffrey Bawa என்பவரின் வடிவமைப்பில் உருவானதாகும் .

## வெளியிணைப்புகள்
கங்காராமய

## மேற்கோள்கள்

பகுப்பு:இலங்கையிலுள்ள பௌத்த ஆலயங்கள்
பகுப்பு:கொழும்பிலுள்ள கட்டடங்களும் கட்டமைப்புக்களும்
பெரியாச்சி அம்மன்

**[[பெரியாச்சி]] அம்மன்** என்பது நாட்டார் பெண் தெய்வங்களில் ஒருவராவார். இவர் நாட்டார் தெய்வங்களில் மிகவும் கோரமான அமைப்பினைக் கொண்டவர். குழந்தைகளை காக்கும் தெய்வமாக மக்கள் வணங்குகின்றனர்.

## உருவ அமைப்பு
பெரியாச்சி அம்மன் எட்டு கைகளைக் கொண்டவர். முன் இரு கைகள் மடியில் கிடத்தியிருக்கும் பெண்ணின் வயிற்றினைக் கிழித்தவாறும், ஒரு கையில் குழந்தையொன்றை தாங்கியபடியும் உள்ளார். மற்ற கைகளில் ஆயுதங்கள் காணப்படுகின்றன. காலுக்கு கீழே ஒரு அரசனை மிதித்தபடி உள்ளார்.

## கதை
வல்லாளன் எனும் அரசனுக்கு முனிவர்கள் சாபம் தந்திருந்தனர். அதன்படி வல்லாளனுக்கு குழந்தை பிறந்தால் அவன் மரணம் அடைவது உறுதி என்று கூறினர். ஆனால் வல்லாளனின் மனைவிக்கு இறைவி உதவ மூதாட்டி வடிவில் வந்தாள். அவள் வல்லாளனின் மனைவிக்கு பிரசவம் பார்ப்பதற்கு ஒரு நிபர்ந்தனை வைத்தான். குழந்தையை மண்ணில் விழாமல் பாதுகாக்க வேண்டும் என்று கூறினார். மூதாட்டியும் சம்மதம் தெரிவித்து ஒரு பாறையின் மீது அமர்ந்து கர்பிணியை மடியில் கிடத்தி கைகளால் அவளுடைய வயிற்றைக் கிழித்து குழந்தையை கையில் தூக்கிக் கொண்டாள். 

மருத்துவச்சியையும் குழந்தையையும் கொல்ல வல்லாளன் உள்ளே வர, அவனுடன் போரிட்டு வீழ்த்தினாள். கணவனை காக்க எழுந்த மனைவியின் குடலை அள்ளி உண்டாள். மக்களை அவளை பெரிதும் மதித்து வணங்கினார்கள்.

## கோயில்கள்
* அம்பகரத்தூர், காரைக்கால் மாவட்டம், புதுச்சேரி 
* மாயனூர் செல்லாண்டியம்மன் கோயில், கரூர் மாவட்டம்.

## ஆதாரங்கள்


## வெளி இணைப்புகள்

பகுப்பு:தமிழர் நாட்டுப்புறத் தெய்வங்கள்
கடுகுக் கீரை

**கடுகுக் கீரை** () (ஆங்கிலம்: (*mustard greens*), தாவர வகைப்பாடு : *Brassica juncea*), மேலும் பொதுவாக, **இந்தியக் கடுகு** (* Indian mustard*), **சீனக் கடுகு** (*Chinese mustard*), அல்லது **கடுகு இலை** (* leaf mustard*) இவ்வாறான பெயர்களில் அறியும் இது, பூக்கும் தாவர இனத்தைச் சார்ந்த கடுகு தாவரமாகும்.

## வளரியல்பு
செடி வகையைச்சார்ந்த கடுகுக்கீரை, சுமார் 4 அடி உயரம் வரை வளரக்கூடியது. இத்தாவரத்தின் இலைகள் (கீரை), பசுமையாகவும், மென்மையாகவும் காணப்படுகிறது.

## சத்துக்கள்
கடுகுக் கீரையில், பெருமளவில் பைட்டோ (*Phyto*) எனும் வேதிப்பொருளும்,  பசியைத் தூண்டக்கூடிய கல்சியம், மற்றும் பாசுபரசு போன்ற நார்ச்சத்துக்களும் நிறைந்துள்ளது.

## இவற்றையும் காண்க
* கடுகு

## சான்றாதாரங்கள்

பகுப்பு:பூக்கும் தாவரங்கள்
பகுப்பு:மூலிகைகள்
பகுப்பு:கீரைகள்
பகுப்பு:தமிழ்நாட்டின் தாவரங்கள்
அதியமான் கோட்டை சோமேசுவரர் கோயில்

**அதியமான் கோட்டை சோமேசுவரர் கோயில்** என்பது தர்மபுரி மாவட்டம், அதியமான் கோட்டையில் உள்ள சிவன் கோயிலாகும். அதியமான் கோட்டையில் உள்ள கோயில்களில் பழமையானது இக்கோயிலாகும்.
## கோயிலின் வரலாறு
நுளம்பர் கட்டிய பல கோயில்களில் சோமேஸ்வரர் கோயில் குறிப்பிடத்தக்கது. மகேந்திர நுளம்பன் காலத்தில் இக்கோயிலின் இறைவன் *மயீந்தீசுவரமுடையார்* என கல்வெட்டுகளில் அழைக்கப்பட்டுகிறார். இந்த செங்கற்தளி. கிழக்கு நோக்கி அமைந்துள்ளது. இக்கோயில் திருவுண்ணாழி, அர்த்த மண்டபம் ஆகிய ஆகிய இரு உறுப்புகளை மட்டும் கொண்டு எளியதாக உள்ளது. கோயில் இறைவன் லிங்கவடிவில் உள்ளார்.  இக்கோயிலில் அம்மனுக்கு கோயில் இல்லை. இக்கோயிலின் சிறப்பு என்னவென்றால் இங்கு உள்ள *சூரியக்கல்* ஆகும். இக்கல் கோயிலின் வாயிலுக்கு சில மீட்டர் தொலைவில் கல்லால் அழகிய வேலைப்பாடுகளுடன் ஒரே கல்லில் அமைக்கப்பட்ட வளைவே சூரியக் கல் ஆகும். இது தோராயமாக மூன்றடி உயரமுடையதாக உள்ளது. குறிப்பிட்ட நாளில் மாலை நேரத்தில் இந்த வளைவில் புகும் சூரியக் கதிர்கள் கோயிலின் உள்ளே உள்ள சிவலிங்கதிதன்மீது படுவதுவே இதன் சிறப்பு. இக்கோவிலின் இரண்டு தொங்கும் தூண்கள்  மற்றொரு சிறப்பு.

## இதையும் காண்க
* அதியமான் கோட்டை காலபைரவர் கோயில்
* அதியமான் கோட்டை சென்னராயப் பெருமாள் கோயில்

## மேற்கோள்கள்

பகுப்பு:தர்மபுரி மாவட்டத்திலுள்ள சிவன் கோயில்கள்
பக்த ஸ்ரீ தியாகராஜா

***பக்த ஸ்ரீ தியாகராஜா*** அல்லது ***ஸ்ரீ தியாகராஜா சரிதம்*** 1937 ஆம் ஆண்டு வெளியான ஒரு இந்திய தமிழ்த் திரைப்படமாகும். வீரேந்திர தேசாய் இயக்கத்தில் வெளியான இத்திரைப்படத்தில் மாதிரிமங்கலம் நடேச ஐயர், கமலா, சீதா ஆகியோர் முக்கிய பாத்திரங்களில் நடித்தனர்.

## திரைக்கதை
18 ஆம் நூற்றாண்டில் திருவாரூரில் பிறந்து திருவையாற்றில் வாழ்ந்தவரும், கருநாடக சங்கீத மும்மூர்த்திகள் எனப் போற்றப்படுபவர்களில் ஒருவருமான தியாகராஜ சுவாமிகளின் வாழ்க்கை வரலாற்றை அடிப்படையாகக் கொண்டது.

## நடிகர்கள்

மாதிரிமங்கலம் நடேச ஐயர்
கமலா
சீதா
டி. கே. பி. சாஸ்திரி
சி. பி. எஸ். மணி ஐயர்
எஸ். கே. சுந்தரம்
*கவை* கல்யாணம்
ஏ. தனபால் செட்டியார்
வி. பி. ஸ்ரீநிவாசன்
*பேபி* கோகிலா
*மாஸ்டர்* பிரணதார்த்திகரன்
பத்மநாபாச்சார்
இராஜகோபால ஐயர்

## தயாரிப்பு விபரம்
1930 களில் கடவுளர்களையும் அவர்தம் அடியார்களையும் பற்றிய *பக்தி*ப் படங்கள் வெளியாகின. 1936-37 காலப்பகுதியில் மகாத்மா கபீர்தாஸ், பட்டினத்தார், மீராபாய், அருணகிரிநாதர், சுந்தரமூர்த்தி நாயனார், பக்த அருணகிரி, பக்த துளசிதாஸ், பக்தி புரந்தரதாச, பக்த ஜெயதேவ எனப் பல இறைவன் அடியார்களைப் பற்றிய திரைப்படங்கள் வெளிவந்து அவை பெரும் வரவேற்பையும் பெற்றன.அந்த வரிசையில் இராம பக்தரான ஸ்ரீ தியாகராஜர் பற்றிய இந்தத் திரைப்படம் வெளியானது. அக்காலத்தில் பம்பாயில் (இப்போது மும்பை) பிரபல திரைப்படத் தயாரிப்பு நிறுவனமாக விளங்கிய சாகர் மூவிடோன் இத் திரைப்படத்தைத் தயாரித்தது. இயக்குநர் வீரேந்திர தேசாய்க்கு போதிய தமிழறிவு இல்லாததால் சென்னையில் பிரபல சட்ட வல்லுநராக விளங்கியவரும், திரைப்படத்துறையில் பணியாற்றிக் கொண்டிருந்தவருமான டி. பி. கல்யாணராம சாஸ்திரி இணை இயக்குநராகப் பணியாற்றினார்.சென்னையில் அக்கால பிரபல வக்கீல் எம். பி. சுந்தரராஜன் கதை, வசனம் எழுதினார். அவரின் மகன் சிறுவன் பிரணதார்த்திகரன் ஒரு பாத்திரத்தில் நடித்தான். இந்தப் பிரணதார்த்திகரன் பின்நாளில் மும்பையில் இயங்கிய இந்தியன் பிலிம் டிவிசனில் தொகுப்புக்குப் பொறுப்பான மேலதிகாரியாகப் பணியாற்றினார்.

## பாடல்கள்
இத் திரைப்படத்தில் 32 பாடல்கள் இடம் பெற்றன. அநேகமாக எல்லாம் ஸ்ரீ தியாகராஜர் பாடிய தெலுங்கு கீர்த்தனைகள். கருநாடக இசைப் பாடகரான மாதிரிமங்கலம் நடேச ஐயர் தியாகராஜர் கீர்த்தனைகளைப் பாடி நடித்தார். இரண்டு பாடல்கள் தமிழில் அமைந்திருந்தன. தியாகராஜரிடம் வழிப்பறி செய்ய வந்த திருடர் கூட்டம் பாடும் ஒரு குழுப்பாடலும், தியாகராஜரின் *எவரெனி* என்ற தெலுங்கு கீர்த்தனையின் தமிழாக்கமாக *சிவனோ ..* என்ற பாடலும் இடம் பெற்ற தமிழ்ப் பாடல்களாகும்.

## சான்றாதாரங்கள்


பகுப்பு:இந்தியத் தமிழ்த் திரைப்படங்கள்
இந்தர் மல்கோத்ரா

**இந்தர் மல்கோத்ரா** (Inder Malhotra 1, பிப்பிரவரி, 1930–11, சூன், 2016) இதழாளர், செய்தித்தாள் ஆசிரியர் மற்றும்  நூலாசிரியர் ஆவார்.

## இதழ் மற்றும் எழுத்துப் பணிகள்

பஞ்சாப் பல்கலைக் கழகத்தில் கல்வி கற்ற இந்தர் மல்கோத்ரா பத்திரிக்கைத் துறையில் நுழைந்தார். 1965-1971 ஆண்டுகளில் தி ஸ்டேட்ஸ்மன் பத்திரிகையில் ஆசிரியராகவும், 1965 முதல் 1978 வரை தி கார்டியன் என்ற செய்தித்தாளில் செய்தித் தொடர்பாளராகவும், 1978 முதல்  டைம்ஸ் ஆப் இந்தியா ஆசிரியராகவும் இருந்தார்.

முன் ஓய்வு பெற்ற பிறகு  1986 முதல்  பல்வேறு செய்தித்தாள்களிலும் இதழ்களிலும் இவருடைய கட்டுரைகள் இடம்பெற்றன.

இந்தர் மல்கோத்ரா இந்தியப் பிரதமர் இந்திரா காந்தியின் வாழ்க்கை வரலாறு மற்றும்  சில நூல்களையும் எழுதி வெளியிட்டார்.

## சிறப்புகளும் விருதும்

* நேரு பெல்லோ எனவும் உட்ரோ வில்சன் பெல்லோ எனவும் தகுதிகள் இந்தர் மல்கோத்ராவுக்குக் கிடைத்தன.
* இராம்னாத் கோயங்கா வாணாள் அருஞ்செயல் விருது 2013இல் இவருக்கு வழங்கப்பட்டது.
* இந்தியாவிலும் வெளி நாடுகளிலும் உள்ள பெரும் பல்கலைக் கழகங்களில் சொற்பொழிவாற்றினார்.

## சான்றாவணம்

பகுப்பு:இந்திய எழுத்தாளர்கள்
பகுப்பு:1930 பிறப்புகள்
பகுப்பு:2016 இறப்புகள்
காரிமங்கலம் அருணேசுவரர் கோயில்

**காரிமங்கலம் அருணேசுவரர் கோயில்** என்பது தர்மபுரி மாவட்டம், காரிமங்கலத்தில் உள்ள சிவன் கோயிலாகும். இது காரிமங்கலத்தில் ஒரு சிறு குன்றின் மீது அமைந்துள்ளது. கோயிலுக்குச் செல்ல குன்றுக்கு படிக்கட்டுகளும், சிமெண்டு சாலையும் உள்ளன.

## கோயிலின் வரலாறு
இக்கோயிலின் இறைவன் *ஆரணீசுவரமுடையார்* என கல்வெட்டுகளில் அழைக்கப்பட்டுகிறார். இக்கோயிலின் பழமையான கல்வெட்டு என்றால் அது 11 ஆம் நூற்றாண்டைச் சேர்ந்த தெளிவற்ற கன்னடக் கல்வெட்டாகும். இந்தக் கோயிலின் கோபுரம் 1898 இல் இராமசெட்டி என்பவரால் புதுப்பிக்கப்பட்டது.

## கோயிலமைப்பு
இக்கோயில் கிழக்கு நோக்கி அமைந்துள்ளது. திருவுண்ணாழி, இடைநாழி, மகாமண்டபம், முன்மண்டபம், திருமண மண்டபம், வேள்வி மண்டபம் ஆகியவற்றைக் கொண்டுள்ளது. அம்மன் கோயில் கோயிலின் வடமேற்கே அமைக்கப்பட்டுள்ளது. இக்கோயில் தெற்கு நோக்கி இராச கோபுரம் ஐந்து நிலைகளுடன் உள்ளது.  

## மேற்கோள்கள்

பகுப்பு:தர்மபுரி மாவட்டத்திலுள்ள சிவன் கோயில்கள்
ஜுனாகத் அரசு

**ஜுனாகத் அரசு** (Junagadh)  பிரித்தானிய இந்தியாவின் தற்கால குசராத்து மாநிலத்தின் ஜூனாகத் நகரத்தை தலமையிடமாகக் கொண்டு  1807 முதல் 1948 முடிய செயல்பட்ட ஒரு இசுலாமிய  மன்னராட்சி பகுதியாகும். 1921ஆம் ஆண்டி மக்கள் கணக்கெடுப்பின்படி ஜூனாகாத் அரசின் மக்கள் தொகை 8643 சதுர கிலோ மீட்டராகும். மொத்த மக்கள் தொகை 4,65,493 ஆகும்.

## வரலாறு
முகமது சேர் கான் பாபி என்ற ஆப்கானிய பஷ்தூன் இனத்தவர் கி பி 1807இல் ஜூனாகத் அரசை சௌராஷ்டிரப் பகுதியில் நிறுவினார்.
முகலாயப் பேரரசு வீழ்ச்சி கண்ட நேரத்தில்,  குஜராத் பகுதிகளின் சுபேதாராக இருந்த முதலாவது பகதூர் கான் என்ற  முகமது சேர் கான் பாபி  1730 முதல்  ஜூனாகத் பகுதிக்கு மன்னராக தன்னை அறிவித்துக் கொண்டார், தன்னாட்சி கொண்ட அரசாக அறிவித்துக் கொண்டாலும்,  மராத்தியப் பேரரசுக்கு கப்பம் கட்டும் நாடாகவே ஜூனாகத் நாடு இயங்கியது.

இரண்டாம் ஆங்கிலேய மராத்தியப் போருக்குப் பின்னர், முதலாம் முகமது ஹமீத் கான் ஜி கி பி 1807 முதல் ஜூனாகாத் அரசு, பிரித்தானிய இந்தியா அரசுக்கு கப்பம் செலுத்தும் மன்னராட்சிப் பகுதியாக விளங்கியது.

இந்தியப் பிரிவினைக்குப் பின்னர் 1948இல் ஜூனாகத் அரசின் இறுதி மன்னர்  மூன்றாம் முகம்மத் மகபத் கான் ஜூனாகத் அரசை பாகிஸ்தான் நாட்டுடன் இணைக்க முடிவு செய்தார். ஆனால் ஜூனாகாத் அரசின் இந்து குடிமக்கள் மன்னரின் முடிவை எதிர்த்து போராட்டம் செய்ததால், தனது முடிவை மாற்றிக் கொண்டு இந்திய அரசுடன் ஜூனாகாத் அரசை இணைக்க முடிவு எடுத்தார்.

### ஜூனாகாத் ஆட்சியாளர்கள்

ஜூனாகாத்தின் மன்னர்கள் ஆப்கானித்தானின் பஷ்தூன் இன மக்கள் ஆவார். பிரித்தானிய இந்தியா அரசு, ஜூனாகத் மன்னர்களுக்கு 13 பீரங்கி குண்டுகள் முழங்க மரியாதை செய்தது.

* 1730 - 1758 : முகமது பகதூர் கான் அல்லது முகமது சேர் கான் பாபி  
* 1758 - 1774 :முதலாம் முகமது மகபத்கான் 
* 1774 - 1811 :   முதலாம் முகமது ஹமீத் கான் 
* 1811 - 1840 :  முதலாம் பகதூர் கான்  
* 1840 - 1851 : இரண்டாம் முகமது ஹமீது கான்   
* 1851 - 1882 : இரண்டாம் முகமது மகபத் கான்  
* 1882 - 1892 : இரண்டாம் முகமது பகதூர் கான்  
* 1892 - 1911 : முகமது ரசூல் கான்  
* 1911 - 1948 :மூன்றாம் முகமது மகபத் கான்

## படக்காட்சிகள்

File:Junagadh Nawab's and state officials, 19th century.jpg|19ஆம் நூற்றாண்டு ஜூனாகாத் நவாப்புகள் 
File:Mahabat Khan, the Nawab of Junagarh, 1870s.jpg|இரண்டாம்முகமது மகபத்கான் ஜி மற்றும் மூன்றாம் முகமது பகதூர் கான் ஜி, ஆண்டு 1870 
Image:Bahadur Khanji III, Nawab of Junagadh, and state officials, 1880s.jpg|மூன்றாம் பகதூர் கான் ஜி (ஆட்சி  1882-1892) அரசவையினர்களுடன், ஆண்டு 1880
Image:Mohammad Rasul Khanji, Nawab of Junagadh, Bahaduddinbhai Hasainbhai, Wazier, Junagadh, 1890s.jpg|முகமது ரசூல் கான் மற்றும் பகதுத்தீன்பாய் ஹுசைன்பாய், ஆண்டு 1890
File:Tomb of Mahabat Khan.jpg|மகபத் கான் நினைவு மக்பாரா மசூதியின் குவிமாடம், ஜூனாகத்


## இதனையும் காண்க
* பரோடா அரசு
* பவநகர் அரசு
* கட்ச் இராச்சியம்
* இந்திய மன்னராட்சி அரசுகளின் பட்டியல்
*  இந்தியாவின் அரசியல் ஒருங்கிணைப்பு

## மேற்கோள்கள்

## வெளி இணைப்புகள்
*  குஜராத்தில் ஜூனாகத் அரசின் அமைவிடம்
*Classic Gallery of Indian Numismatics
*Heraldry of the princely states of Gujarat
*junagad Dynasty

பகுப்பு:குசராத் வரலாறு
பகுப்பு:இந்தியாவின் மன்னராட்சிகள்
பகுப்பு:பிரித்தானிய இந்தியா
பகுப்பு:ஜூனாகத் மாவட்டம்
தஞ்சாவூர் விஜயமண்டப தியாகராஜர் கோயில்

**தஞ்சாவூர் விஜயமண்டப தியாகராஜர் கோயில்** தமிழ்நாட்டின் தஞ்சாவூரில் அமைந்துள்ள சிவன் கோயிலாகும். இந்தக் கோயில் தஞ்சாவூர் நகரில் மானம்புச்சாவடியில் உள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். 

## இறைவன், இறைவி
சிவன் கோயில்களில் பொதுவாக லிங்கத்திருமேனி காணப்படும்.ஆனால் இக்கோயிலில், சற்று உயரத்தில் காணப்படும் கருவறையில் தியாகராஜர் மற்றும் கமலாம்பாளின் சிற்பங்கள் உள்ளன.

## அமைப்பு
கோயிலின் முன்பாக இரு யானைகள் இழுத்துச் செல்லும் வடிவிலான தேர் போன்ற வடிவில் ஒரு மண்டபம் அமைந்துள்ளது. ஒவ்வொரு புறமும் ஒரு யானை என்ற நிலையில் இரு யானைகள் நான்கு சக்கரங்களைக் கொண்ட தேரை இழுத்துச் செல்லும் வகையில் அந்த மண்டபம் உள்ளது. மண்டபத்தின் முகப்பில் கஜலட்சுமி சுதை வடிவில் உள்ளார். ஒவ்வொரு புறத்திலும் ஒருவர் என்ற நிலையில் இரு புறமும் இரு வீரர்கள் உள்ளனர். சற்று தள்ளி உள்ளே சென்றதும் கோயில் உயர்ந்த தளத்தில் உள்ளது. முன்பு காணப்படுகின்ற மண்டபத்தில், கருவறைக்கு முன்பாக வலப்புறம் கமல விநாயகரும், இடப்புறம் சிவசுப்பிரமணியரும் உள்ளனர். படிகளின் மீது ஏறி சென்றதும் அங்கு மூலவர் கருவறை உள்ளது. மூலவர் கருவறைக்குப் பின்புறம் தாழ்ந்த தளத்தில் கௌரி அம்மன் உள்ளார்.

## குடமுழுக்கு
இக்கோயிலில் 1.9.1996 அன்று குடமுழுக்கு நடைபெற்றதற்கான கல்வெட்டு உள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்‎
நான்குபுரொப்பைலமோனியம் பெர்ருத்தேனேட்டு

**நான்குபுரொப்பைலமோனியம் பெர்ருத்தேனேட்டு** *(Tetrapropylammonium perruthenate)* N(C3H7)4RuO4 என்ற வேதிவாய்ப்பாடு கொண்ட ஒரு வேதிச் சேர்மம் ஆகும். சில சந்தர்ப்பங்களில் இதை லே-கிரிப்பித் வினைப்பொருள் என்றும் டெட்ராபுரொப்பைலமோனியம் பெர்ருத்தேனேட்டு  என்றும், அழைக்கிறார்கள். கரிமத் தோகுப்பு வினைகளில் இதுவொரு வினைப்பொருளாகப் பயன்படுத்தப்படுகிறது. டெட்ராபுரொப்பைலமோனியம் நேர்மின் அயனியும், பெர்ருத்தேனேட்டு (RuO4−) எதிர்மின் அயனியும் சேர்ந்து இச்சேர்மம் உருவாகிறது. ருத்தேனியம் நான்காக்சைடு ஓர் உயர் வினைத்திறன் மிக்க ஆக்சிசனேற்றியாக செயல்படுகிறது. ஆனால் இதிலிருந்து ஓரு எலக்ட்ரான் குறைக்கப்பட்ட வழிப்பொருள் மிதமான ஆக்சிசனேற்றும் சேர்மமாக உள்ளது. ஆல்ககால்களை ஆல்டிகைடுகளாக மாற்றும் வினைக்கும் , முதனிலை ஆல்ககால்களை கார்பாக்சிலிக் அமிலமாக மாற்றவும் இது பயன்படுத்தப்படுகிறது. உயர் வினையூக்கி மிகுத்தல் செயற்பாட்டில் அதிக அளவில் இணை ஆக்சிசனேற்றியுடன் இருபங்கு தண்ணீர் சேர்த்து பய்ன்படுத்தப்படுகிறது. இச்சூழலில், ஆல்டிகைடு தண்ணீருடன் வினைபுரிந்து ஓரிடத்த டையால் நீரேற்று அல்லது கெமினல் டையால் ஐதரேட்டு என்ற சேர்மமாக உருவாகிறது. மீண்டும் ஒருமுறை இதை ஆக்சிசனேற்றம் செய்வதால் உருவாகும் தண்ணீர், மூலக்கூற்று தூள் சேர்ப்பதன் மூலம் நீக்கப்படுகிறது .

நான்குபுரொப்பைலமோனியம் பெர்ருத்தேனேட்டு மிகுந்த விலைமதிப்பு மிக்கது என்றாலும் வினையூக்கி அளவிற்கு சிறிதளவில் பயன்படுத்தப்படுகிறது. மூலக்கூற்று ஆக்சிசன்  அல்லது என்-மெத்தில்மார்ப்போலின் என்- ஆக்சைடு  போன்ற இணை ஆக்சிசனேற்றிகளை விகிதவியல் அளவுகளில் சேர்த்து வினையூக்கச் சுழற்சி பராமரிக்கப்படுகிறது.

## மேற்கோள்கள்

பகுப்பு:ஆக்சிசனேற்றிகள்
பகுப்பு:ருத்தேனியம் சேர்மங்கள்
இந்திய விசிறிவால்

**இந்திய விசிறிவால்** என்பது ஆடம்பரப் புறா வகையைச் சேர்ந்த புறா ஆகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இத்தாலியன் அவுல் மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும்.

## விளக்கம்
இந்திய விசிறிவால் ஒரு ஆடம்பரப் புறா இனமாகும்; இவை இந்தியாவில் உருவாயின.

அவை ஒரு தனித்துவமான விசிறி வடிவ வாலைப் பெற்றுள்ளன மற்றும் ஆங்கிலேய விசிறிவால் புறாவை விட பெரியதாக இருக்கும். இவை பொதுவாக வெள்ளை நிறத்தில் பழுப்பு புள்ளிகளுடன் காணப்படும், எனினும் வளர்ப்பவர்கள் மேலும் புதிய வண்ணங்களை அறிமுகப்படுத்தியுள்ளனர். அவர்கள் கால்கள் இறகுகளால் மூடப்பட்டுள்ளன மற்றும் பறவைகள் கால் விரல்களில் நடக்கின்றன. இவற்றின் சராசரி எடை 13 அவுன்ஸ் (369 கிராம்) மற்றும் இவற்றின் சராசரி நீளம் 11 அங்குலம் (28 செ.மீ.) ஆகும். இதன் மார்பு நேராக நிமிர்ந்து தலையை விட உயர்ந்து உள்ளது. வால் இறகுகள் தலையணை போல் தலையைத் தாங்கியுள்ளன.

இவை ஒரு தடவைக்குப் பொதுவாக 2 அல்லது 3 முட்டைகளை இடுகின்றன. குஞ்சுகள் பறக்க 4 முதல் 6 வாரங்கள் எடுத்துக் கொள்கின்றன. பொதுவாக ஒரு ஜோடி, குஞ்சுகள் வெளிவந்து 21 நாட்களுக்கு பிறகு மீண்டும் முட்டைகளை இடுகின்றன.

## மேலும் காண்க
*புறா வகைகளின் பட்டியல்

## மேற்கோள்கள்

பகுப்பு:புறாக்கள்
இந்திய கோலா

**இந்திய கோலா** டிரகூன் புறாக்களைப் போன்ற ஒரு சிறிய புறா இனமாகும். இவை சிவப்பு கண்களைக் கொண்டுள்ளன. இவை வேகத்திற்குப் பெயர்பெற்றவையாகும். இவற்றின் சராசரி வேகம் மணிக்கு 65-70 மைல்கள் ஆகும். இவை 10–11 மணி நேரம் நிற்காமல் பறக்கக்கூடியவை. இவை எங்கு சென்றாலும் வீடு திரும்பக்கூடிய சிறந்த ஹோமிங் ஆற்றல் பெற்றவையாகும், ஆனால் வளர்ந்த புறாக்களை பழக்கப்படுத்துவது கடினமானதாகும். 10-12 நாள் பறவைகளை வாங்கி கைகளின் மூலம் உணவு ஊட்டுவதன் மூலம் இவற்றைப் பழக்கப்படுத்தலாம்.

## மேலும் காண்க
* புறா வகைகளின் பட்டியல்

## மேற்கோள்கள்


## வெளி இணைப்புகள்
* Indian Mondaine Pigeons

பகுப்பு:புறாக்கள்
ஈரானிய ஹைஃப்லையர்

**ஈரானிய ஹைஃப்லையிங் டம்லர்**, ஐரோப்பாவில் "பெர்சிய ஹைஃப்லையிங் டம்லர்", ஈரானில் "டெஹ்ரானி" ஒரு வளர்ப்புப் புறாவாகும். இவை பல ஆண்டுகளாக போட்டிகளுக்காக வளர்க்கப்படுகின்றன. இவை சில நேரங்களில் கண்களில் இருந்து மறையும் படி மிக உயரத்தில் பறக்கக் கூடியவை. இவற்றின் கர்ணம் அடிப்பதற்கு முன் சுற்றக் கூடியவை. 

இவை நடுத்தர அளவிலான அலகுகளையும் வட்ட தலைகளையும் பெற்றுள்ளன. இவை 8-12 மணி நேரம் பறக்கக் கூடியவை. இவை பல வண்ணங்களிலும், கொண்டையுடனும் கொண்டையற்றும் காணப்படுகின்றன. இவை டெஹ்ரான், கசன் மற்றும் கோம் ஆகிய மூன்று ஈரானிய நகரங்களிலிருந்து முக்கியமாக டெஹ்ரானிலிருந்து வருகின்றன.

## மேற்கோள்கள்

* டேல் கேட்சின் "The Iranian Highflyer"
* டோனி மிர்செயடியின் http://www.kaftar.com

## மேலும் காண்க
*டிப்லர் புறா
*புறா வகைகளின் பட்டியல்

## வெளி இணைப்புகள்
* http://www.ufaw.org.uk/birds/iranian-highflying-tumbler-pigeon
* https://www.youtube.com/watch?v=7qIEl1C-ANo
* https://www.youtube.com/watch?v=qW98zmXBFh8

பகுப்பு:புறாக்கள்
உக்ரைன் ஸ்கைகட்டர்

**உக்ரைன் ஸ்கைகட்டர்** (*Ukrainian Skycutter*)(**போலந்து ஓர்லிக்**) பறத்தலுக்காக வளர்க்கப்படும் ஒரு டிப்லர் புறாவாகும். இது மாடப்புறாவின் ஒரு வகையாகும். இவை பல நுற்றாண்டுகளாக தேர்ந்தெடுத்த இனப்பெருக்க முறையால் உருவாக்கப்பட்டன.

## வரலாறு
இவை தெற்கு உக்ரைனின் கிரிமியா பகுதியில் தோன்றின. இவற்றின் முதல் பதியப்பட்ட வரையறையானது மிகோலயேவ் நகரில் உருவாக்கப்பட்டது.

## இரகங்கள்
இவை நிகோலஜெவ்சுகி பொகட்சி மற்றும் நிகோலஜெவ்சுகி டோர்சோவி இனங்களின் குழுவாகும்.

## பறத்தல்

இவை ஒரு கிலோ மீட்டர் உயரத்திற்கு பறக்கக் கூடியவை. அதே உயரத்தில் சில நேரம் இருக்கக் கூடியவை. இவை கர்ணப் புறாக்களைப் போல் சுற்று வட்டத்தில் பறக்காமல், நேரே கூட்டிலிருந்து உயரே பறக்கக் கூடியவை.

## மேற்கோள்கள்

*கண்கவர் ஓர்லிக்குகள்-

## வெளி இணைப்புகள்
* https://www.youtube.com/watch?v=8VCl6UPZUjM
* http://www.ukrainianskycutters.com/ 
* http://www.roysfarm.com/ukrainian-skycutter-pigeon/

பகுப்பு:புறாக்கள்
மேலக்கொடுமலூர் குமரக்கடவுள் என்ற சுப்பிரமணியசுவாமி கோயில்

**மேலக்கொடுமலூர் குமரக்கடவுள் என்ற சுப்பிரமணியசுவாமி கோயில்** தமிழ்நாட்டின் இராமநாதபுரம் மாவட்டம்,  முதுகுளத்தூர் வட்டம், மேலக்கொடுமலூர் என்னும் வருவாய் கிராமத்தில் அமைந்துள்ள முருகன் கோயிலாகும்.இக்கோயில் பரமக்குடியிலிருந்து 18 கிலோ மீட்டர் தொலைவிலும்; முதுகுளத்தூரிலிருந்து 19 கிலோ மீட்டர் தொலைவிலும் உள்ளது.

## கோயிலின் வரலாறு
முருகன் அசுரனை மழு என்ற சக்தி வாய்ந்த ஆயுதத்தால் அழித்துவிட்டு திரும்பும்போது, அங்கிருந்த முனிவர்கள் முருகனைக் கண்டுவணங்கினர். அந்த இடத்திலேயே (மேற்கு திசையில்) முருகன் நின்று அருளாசி வழங்கினார் என்று பக்தர்கள் நம்புகின்றனர். இதனால் இந்த ஊருக்கு மேலக்கொடுமழூர் என்ற பெயர் ஏற்பட்டது. மேலக்கொடுமழூர் என்றால் ‘வலிமைமிக்க மழு ஆயுதம் தாங்கி மேற்கு திசை நோக்கி நிற்கின்றவனின் ஊர்’ என்று பொருள். மேலக்கொடுமழுர் என்பது காலப் போக்கில் மருவி மேலக்கொடுமலூர் என மாறிவிட்டது எனக் கூறப்படுகிறது. இக்கோயிலை இராமநாதபுரம் சேதுபதி மன்னர் கட்டினார்.  இக்கோயில் மேற்கு பார்த்த நிலையில் உள்ளது, கோயில் இறைவனான முருகனும் மேற்கு பார்த்தபடி இருப்பது சிறப்பு. இங்கு குமரக்கடவுள் சுயம்பு மூர்த்தியாக சுமார் ஆறு அடி உயரத்தில் காட்சியளிக்கிறார். குமரனுக்கு வாரத்தில் திங்கள், வெள்ளி, ஆகிய இரு நாட்களில் மட்டும் தான் பகலில் அபிஷேகம் பூசை  செய்யப்படுகிறது. மற்ற நாட்களில் .இரவில் மட்டுமே அபிஷேகம் மற்றும் பூசை செய்யப்படுகிறது.

## சிறப்பு
இக்கோயிலில் சூரியன் மேற்கே மறைந்த பிறகே இரவு நேரத்தில் திங்கள் மற்றும் வெள்ளிக் கிழமைகளில் மட்டுமே முருகனுக்கு அபிஷேகங்கள் நடைபெறும். உடை மரக் குச்சிகள் முருகனுக்கு அர்ப்பணிக்கப்படுகிறது.

## கோயில் அமைப்பு
இக்கோயிலில் குமரக்கடவுள் (எ) சுப்பிரமணிய சுவாமி சன்னதி உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

## பூசைகளும், திருவிழாக்களும்
இக்கோயிலில் குமாரதந்திர முறைப்படி இரண்டு காலப் பூசைகள் நடக்கின்றன. பங்குனி உத்திரம்,  வைகாசி விசாகம் மற்றும் ஆடிக் கிருத்திகை திருவிழாவாக நடைபெறுகிறது.

## திருப்பணிகள்
இக்கோயிலுக்கு. 1926 ஆம் ஆண்டு முதன்முறையாக  குடமுழுக்கு நடைபெற்றது. பின்னர் 2004 ஆம் ஆண்டு கோயில் புணரமைக்கப்பட்டபோது இக்கோயிலைப் பற்றி ஜவாது புலவர் பாடிய குமரையா பதிகத்தை கோயில் மதில் சுவரில் கல்வெட்டாகப் பதித்து கோயிலின் விமானத்தின் தெற்குப் பகுதியில் ஜவாது புலவரின் உருவத்தைச் சுதையில் அமைத்தனர்.
## இலக்கியங்கள்
இக்கோயில் பாம்பன் சுவாமிகள், முகம்மது மீர் ஜவாது புலவர் ஆகியோரால் பாடப்பட்டது, மேலும் வேம்பத்தூர் கவிராஜ பண்டிதரால் "மேலக்கொடுமளுர் முருகன் ஞான உலா" என்ற இலக்கியம்  பாடப்பட்டுள்ளது.

## மேற்கோள்கள்

பகுப்பு:இராமநாதபுரம் மாவட்டத்திலுள்ள முருகன் கோயில்கள்
உரல் கோடிட்ட பிடரி புறா

இவை கழுத்தில் காணப்படும் நிறப்புள்ளி (பிடரி) காரணமாக இப்பெயர் பெற்றன. 

## தோற்றம்
கோடிட்ட பிடரி புறாக்கள் உரல் பகுதிக்கு 18ம் நூற்றாண்டில் கொண்டுவரப்பட்டன. இவை கவுன்ட் ஒர்லாபின் புறாக் கூடுகளில் வளர்க்கப்பட்டன.

## வெளிப்புற தோற்றம்

சிறிய உருவம், மார்பிலிருந்து வால் வரை 25 செ.மீ. நீளம். நெறிப்படுத்தப்பட்ட உடல். குட்டையான கழுத்து. அகன்ற மார்பு. வாலுக்கு நேரான அகன்ற முதுகு.

* தலை: உருண்டை, அகலமான நெற்றி. தலை எலும்பின் மேற்பகுதி பலவீனமாக உருப்பெற்றுள்ளது. மண்டை ஓட்டின் பின் பகுதி உருளை மற்றும் கழுத்துடன் மெதுவாக இணைந்துள்ளது.
* கண்கள்: கருப்பு நிறத்தவை.
* அலகு: குட்டையானது (7–10 மி.மீ.), மெல்லியது, இறுக்கமாக மூடப்பட்டுள்ளது. வெண்ணிற அலகு.
* அலகுப்பூ: சிறியது, மெல்லியது, அலகுக்கு எதிராக இறுக்கமானது.
* கண்ணிமை: குறுகிய, மெல்லிய, வெண்ணிறமானது.
* கழுத்து: குட்டையானது, பலமானது.
* மார்பு: அகலமானது, நன்றாக வளர்ந்தது.
* முதுகு: நேரானது, தோள்பட்டையில் அகலமானது.
* சிறகுகள்: உடல் எதிரான இறுக்கமானவை, வாலின்மேல் தாங்கப்பட்டுள்ளன மற்றும் 1–2 செ.மீ. வாலைவிட குட்டையானவை.
* வால்: நேரான, இறுக்கமான 12 இறகுகள். அகலமான இறகுகள். வாழும், முதுகும் நேராக உள்ளன.
* கால்கள்: குட்டையானவை, கருஞ்சிவப்பு நிறம், அடிக்கால் எலும்பில் இருந்து குதிகால் வரை 2.5 செ.மீ. வெண்ணிற நகங்கள்.
* இறகு அலங்காரங்கள்: இல்லை.
* இறகு தரம்: தோகை இறுக்கமாக உள்ளது.

## வண்ணம்
வெள்ளை.

## முறை
தலை எலும்பின் மேற்பகுதியில் 10 மி.மீ. அளவில் ஒரு நிறப்புள்ளி. கழுத்தின் பிற்பகுதியில் "சிவப்பு நிறப்புள்ளி அல்லது பிடரி" உள்ளது. பிடரி சமச்சீராக கழுத்தின் பின்புறம் கீழே செல்கிறது. பிடரி முட்டை, பிறை அல்லது முக்கோணம் போன்ற வடிவில் இருக்கலாம். சிவப்பு நிற வால் மற்றும் வாலில் 2-3 செ.மீ. அகல வெண்ணிற கோடு. வாலின் கீழ் பகுதி வெள்ளை அல்லது சிவப்பு. மற்றபடி வெள்ளை நிறப் புறாவாகும். பெண் புறாக்களில் வாலிலுள்ள வெண் கோடு குறுகலாக உள்ளது.

## அனுமதிக்கப்பட்ட குறைபாடுகள்
நிற "தொப்பி" சற்றே தலை எலும்பின் மேற்பகுதி இருந்து "தவறிவிடுதல்". நிற பிடரி முதுகிலிருந்து கீழே செல்லுதல்.  பிடரி வடிவில் முக்கியமற்ற குறைபாடுகள். வாலின் கீழ் பகுதியில் மங்கலான வெள்ளைக் கோடு. வெள்ளை நிற கண்கள். மங்கலான சாம்பல் நிற வால்.

## அனுமதிக்கப்பட முடியாத குறைபாடுகள்
குறுகிய தலை. அலகு 10 மி.மீ.க்கும் நீளமாக இருத்தல்.கொண்டைகள், இறகு நிறைந்த கால்கள். வேறுபட்ட நிற கண்கள். வாலில் தாங்கப்படாத சிறகுகள்.பிடரி இறகுகளில் அல்லது இரைப்பையில் காணப்படுதல். பெரிய உடலமைப்பு. வாலில் வெண்ணிற இறகுகள். சிறகுகளிலும், உடலிலும் வண்ணத்துடன் இருத்தல். வெண்கோடு வாலில் இல்லாமல் இருத்தல். தலை எலும்பின் மேற்பகுதியில் நிறப்புள்ளி இல்லாமல் இருத்தல். கழுத்தில் பிடரி இல்லாமல் இருத்தல்.

## மேலும் காண்க
புறா வகைகளின் பட்டியல்

பகுப்பு:புறாக்கள்
எகிப்திய உழவாரப் புறா

**எகிப்திய உழவாரப் புறா** பல ஆண்டுகள் தேர்ந்தெடுத்த இனப்பெருக்க முறையால் உருவான புறா இனமாகும். இவை உழவாரன் பறவை போன்றே காணப்படுவதால் இப்பெயர் பெற்றன. எகிப்திய உழவாரப் புறா மற்றும் அனைத்து வளர்ப்புப் புறா இனங்களும் மாடப் புறாவில் இருந்து உருவானவையாகும். இவை இவற்றின் நீண்ட சிறகுகளுக்காகவும், குறுகிய அலகுக்காகவும் அறியப்படுகின்றன. இவற்றில் பறத்தல் புறாக்கள் கண்காட்சி புறாக்களைவிட 1 அல்லது 2 அங்குலங்கள் குட்டையானவையாகும்.

## மேலும் காண்க

*புறா வகைகளின் பட்டியல்

## மேற்கோள்கள்

பகுப்பு:புறா வகைகள்
எலிசிடர் புருசுலர்

**பழைய ஜெர்மானிய மேக்பை டம்லர்** () பல ஆண்டுகள் தேர்ந்தெடுத்த இனப்பெருக்க முறையால் உருவாக்கப்பட்ட புறா இனமாகும். பழைய ஜெர்மானிய மேக்பை டம்லர், மற்றும் அனைத்து வளர்ப்புப் புறாக்களும் மாடப் புறாவில் இருந்து உருவானவையாகும்.

## மேலும் காண்க
*புறா வகைகளின் பட்டியல்

## மேற்கோள்கள்

பகுப்பு:புறாக்கள்
சிந்தல்பாடி சிவனீசுவரமுடையார் கோயில்

**சிந்தல்பாடி சிவனீசுவரமுடையார் கோயில்** என்பது தர்மபுரி மாவட்டம், தரும்புரியில் இருந்து தென்கரைக்கோட்டை செல்லும் சாலையில் 28 கி.மீ தொலைவில் பாப்பிரெட்டிப்பட்டி வட்டம், மொரப்பூர் ஊராட்சி ஒன்றியத்துக்கு உட்பட்ட சிந்தல்பாடி என்ற ஊரில் உள்ள சிவன் கோயிலாகும். 
## கோயிலின் பழமை
இக்கோயிலின் பழமையான கல்வெட்டு என்றால் அது 12 ஆம் நூற்றாண்டின் இரண்டாம் குலோத்துங்க சோழன் காலக் கல்வெட்டாகும். இதைக்கொண்டு பார்க்கும்போது இக்கோயில் 900 ஆண்டுகளுக்கு முற்பட்டது என அறியவருகிறது.  
## கோயிலமைப்பு
இக்கோயில் மேற்கு நோக்கி அமைந்துள்ளது., தெற்கிலும் மேற்கிலும் என இருவாயிலகள் உள்ளன. இக்கோயில் திருவுண்ணாழி, இடைநாழி, மகாமண்டபம்  ஆகியவற்றைக் கொண்டுள்ளது.  அம்மன் கோயில் சிவன் கோயிலுக்கு வலப்புரமாக திருச்சுற்றுக்குள் அமைக்கப்பட்டுள்ளது. பரிவார தெய்வங்களாக காலபைரவர், விநாயகர் ஆகிய தெய்வங்கள் உள்ளனர். கோயிலின் விமானம் இருதள விமானமாகும். இக்கோயிலில் பழமைவாய்ததாக இருப்பினும் நாள் வழிபாடுகள் இல்லாமல் அர்சகரால் வாரவழிபாடு மட்டுமே செய்யப்படுகிறது.

## மேறகோள்கள்

பகுப்பு:தர்மபுரி மாவட்டத்திலுள்ள சிவன் கோயில்கள்
தருமபுரி அரியரநாதர் கோயில்

**தருமபுரி அரியரநாதர் கோயில்** என்பது தர்மபுரி மாவட்டம், தருமபுரியில்  உள்ள சிவன் கோயிலாகும். 
## கோயிலின் வரலாறு
இக்கோயில் மூன்றாம் இராஜராஜ சோழன் காலத்தில் கட்டப்பட்டதாகும் சோழர் ஆட்சிக்காலத்திலும், அதற்குப்பின் போசளர், விஜயநகரப் பேரரசு காலங்களிலும் இக்கோயில் *இராசராசீசுவரமுடையார் கோயில்* என அழைக்கப்பட்டுவந்ததைக் கல்வெட்டுகள் தெரிவிக்கின்றன.
## கோயிலமைப்பு
இக்கோயில் திருவுண்ணாழி, இடைநாழி, மகாமண்டபம், அம்மன் திருமுற்றம் முன்மண்டபம் ஆகியவற்றைக் கொண்ட கற்றளி ஆகும். அம்மனான *சௌந்தரநாயகி* தனிச்சந்னதி இல்லாமல் மகாமண்டபத்தின் வலப்புறத்தில் தெற்கு நோக்கியவாறு திருமுற்றம் அமைக்கப்பட்டுள்ளது. இக்கோயிலின் திருச்சுற்றில் தென்மேற்கில் செல்வ விநாயகரும், வடமேற்கில் தண்டாயுதபாணியாக முருகனும் உள்ளனர்.  
இக்கோயிலின் தீர்தமாக கோயிலின் கிழக்கே ஒன்றரை கிலோமீட்டர் தொலைவில் உள்ள சனத்குமார ஆறும், தலமரமாக வில்வமும் உள்ளன.

## மேற்கோள்கள்

பகுப்பு:தர்மபுரி மாவட்டத்திலுள்ள சிவன் கோயில்கள்
கம்பைநல்லூர் தேசிநாதீசுவரர் கோயில்

**கம்பைநல்லூர் தேசிநாதீசுவரர் கோயில்** என்பது தர்மபுரி மாவட்டம், கம்பைநல்லூர் என்ற ஊரில் உள்ள சிவன் கோயிலாகும். 
## கோயிலின் வரலாறு
சோழர் ஆட்சிக்காலத்தில் அவர்களுக்கு கீழ்பட்ட அரசனாக 13 ஆம் நூற்றாண்டில் தகடூரை ஆட்சிபுரிந்தர் அதியமான் மரபைச் சேர்ந்த விடுகாதழகிய பெருமாள். அவர் கம்பைநல்லூரில் கோட்டை கட்டி ஆண்டுவந்தார். அவரால் அவரின் கோட்டையில் கட்டப்பட்டதே இக்கோயில்.
## கோயிலமைப்பு
இக்கோயில் கம்பை நல்லூர் ஊரின் வடகிழக்கே உள்ளது. இக்கோயில் திருவுண்ணாழி, இடைநாழி, மகாமண்டபம், முன்மண்டபம் ஆகியவற்றைக் கொண்ட கற்றளி ஆகும். அம்மனுக்கு தனிக்கோயில் இல்லாமல் மகாமண்டபத்திலேயே சௌந்தராம்பாள் என்ற பெயரில் உள்ளார். இக்கோயில் விமானம் மூன்று நிலைகளுடன் உள்ளது.  

## மேறகோள்கள்

பகுப்பு:தர்மபுரி மாவட்டத்திலுள்ள சிவன் கோயில்கள்
பகுப்பு:அதியர்
தஞ்சாவூர் வசிஷ்டேஸ்வரர் கோயில்

**தஞ்சாவூர் வசிஷ்டேஸ்வரர் கோயில்** என்பது தமிழ்நாட்டின் தஞ்சாவூரில் அமைந்துள்ள சிவன் கோயிலாகும். இந்தக் கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 3 கி.மீ. தொலைவில் கருந்தட்டாங்குடியில் அமைந்துள்ளது. வைப்புத்தலமான இத்தலம் சுந்தரர் பாடியதாகும்.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். 

## இறைவன், இறைவி
இக்கோயிலில் உள்ள இறைவன் வசிஷ்டேஸ்வரர், கருணாசாமி, கருவேலநாதசுவாமி என்றழைக்கப்படுகிறார். இறைவி பெரியநாயகி, திரிபுரசுந்தரி என்றழைக்கப்படுகிறார்.

## அமைப்பு
கிழக்கு நோக்கி கோயில் அமைந்துள்ளது.கிழக்கு வாயிலை ஒட்டி அமிர்த புஷ்கரணி என்றும் சூரிய புஷ்கரணி என்றும் அழைக்கப்படுகின்ற குளம் காணப்படுகிறது. மூலவர் சன்னதி கிழக்கு நோக்கிய நிலையில் உள்ளது. இவ்வாயிலின் வழியாக உள்ளே வந்தால் முதலில் கொடி மரமும் பலிபீடமும் காணப்படுகின்றன. அடுத்துள்ள மண்டபத்தில் வலது புறம் நர்த்தன கணபதி, முருகன், விநாயகர் ஆகியோரும், இடது புறம் சனீஸ்வரர், சூரியன், பைரவர் ஆகியோரும் உள்ளனர். மூலவர் சன்னதிக்கு முன்பாக வெளியில் வலது புறம் விநாயகரும், இடது புறம் முருகனும் உள்ளனர். இரு புறமும் துவார பாலகர்கள் உள்ளனர். கருவறைக்கு முன்னுள்ள மண்டபத்தில் நந்தியும் பலிபீடமும் உள்ளன. மூலவர் கருவறை கோஷ்டத்தில் ஞானசம்பந்தர், ஆடலரசர், அப்பர், கங்காளர், ரிஷிபத்தினி, விநாயகர், தட்சிணாமூர்த்தி,  வசிஷ்டர் எனப்படும் அகஸ்தியர், அர்த்தநாரீஸ்வரர், லிங்கோத்பவர், கங்காளதேவர், கங்காதரர், பிரம்மா, வீணாதரர், காலசம்காரர், பிட்சாடனர், துர்க்கை ஆகியோர் உள்ளனர். அருகே துர்க்கையம்மன் சன்னதி உள்ளது. வடமேற்கே தல மரமான வன்னி மரம் உள்ளது. மரத்தின் முன்பாக பைரவரையும் நாகத்தையும் காணலாம்.  திருச்சுற்றில் வள்ளி தெய்வானையுடன் கூடிய முருகன், ஏழு லிங்கங்கள், தொடர்ந்து ஜுரகரேஸ்வரரைக் குறிக்கும் லிங்கம், கஜலட்சுமி ஆகியோருக்கு தனித்தனியாக சன்னதிகள் உள்ளன. வெளிச்சுற்றில் நான்கு புறமும் விநாயகர் சன்னதிகள் உள்ளன. மேற்கே வாயிலில் பாலதண்டாயுதபாணி சன்னதி உள்ளது.

மூலவர் சன்னதியின் இடது புறமாக உள்ள அம்மன் சன்னதி தெற்கு நோக்கிய நிலையில் உள்ளது.சன்னதியின் முன்புறம் இருபுறமும் துவாரபாலகிகள் உள்ளனர். கோயிலின் வெளிச்சுற்றில் நான்கு பக்கங்களிலும் வாயில்கள் காணப்பட்டபோதிலும் இந்தத் தென்புற கோயில் வாயில் மட்டுமே பயன்பாட்டில் உள்ளது. இந்த கோபுரத்தின் முன்பாக நந்தி மண்டபம் கோயிலின் வெளியே உள்ளது.

## குடமுழுக்கு
இக்கோயிலில் 1.4.1991இல் குடமுழுக்கு நடைபெற்றதற்கான கல்வெட்டு உள்ளது. 2 பிப்ரவரி 2017இல் இக்கோயிலின் குடமுழுக்கு நடைபெற்றது.

## உறைகிணறுகள்
இக்கோயில் குளத்தைத் தூர் வாரும்போது முற்காலச்சோழர் காலத்தைச் சேர்ந்த ஏழு உறைகிணறுகள் கண்டுபிடிக்கப்பட்டன.  

## மேற்கோள்கள்

## வெளி இணைப்புகள்
* GeoHack - தஞ்சாவூர் வசிஷ்டேஸ்வரர் கோயில்

* தஞ்சாவூரில் 34 ஆண்டுகளுக்குப் பிறகு ஜுன் 4இல் ஏழூர் பல்லக்கு புறப்பாடு

பகுப்பு:தஞ்சாவூர் மாவட்டத்திலுள்ள சிவன் கோயில்கள்‎
பகுப்பு:தேவார வைப்புத் தலங்கள்

## புகைப்படத்தொகுப்பு

File: Thanjavur vasistesvarar temple1.jpg|நந்தி மண்டபம்
File: Thanjavur vasistesvarar temple2.jpg|தென்புறவாயில் ராஜகோபுரம்
File: Thanjavur vasistesvarar temple3.jpg|மூலவர் விமானம்
File: Thanjavur vasistesvarar temple4.jpg|இறைவி விமானம்
File: Thanjavur vasistesvarar temple5.jpg|இறைவி சன்னதி நுழைவாயில்
File: Thanjavur vasistesvarar temple6.jpg|மூலவர் சன்னதி நுழைவாயில்
File: Thanjavur vasistesvarar temple7.jpg|கோஷ்டத்தில் சிற்பங்கள்
கோவிந்தராஜ சுவாமி கோயில், திருப்பதி

**கோவிந்தராஜ சுவாமி கோயில்**, (Sri Govindarajaswamy Temple), இந்திய மாநிலமான ஆந்திரப் பிரதேசத்தின் சித்தூர் மாவட்டத்தில் திருப்பதி நகரத்தில் அமைந்துள்ளது. இக்கோயில் 1130இல் இராமானுசரால் நிறுவப்பட்டது.
இக்கோயில் திருமலை திருப்பதி தேவஸ்தானத்தின் நிர்வாகத்தில் இயங்குகிறது.

## மூலவர்
இக்கோயிலின் மூலவர் கோவிந்தராஜர் திருமலையில் குடிகொண்டுள்ள வெங்கடேஸ்வரருக்கு மூத்தவர் எனக் கருதப்படுகிறது.ஆதிசேஷன் மீது  யோக நித்திரையில்  கிழக்கு நோக்கி காட்சியளிக்கும் கோவிந்தராஜரின் காலடியில் ஸ்ரீதேவி மற்றும் பூமாதேவி உடனுறைந்துள்ளனர்.
  
## துணைக் கோயில்கள்
கோவிந்தராஜர் கோயில் வளாகத்தினுள் பார்த்தசாரதி கோயில், கல்யாண வெங்கடேஸ்வர் கோயில்கள் துணைக் கோயில்களாக உள்ளது. மேலும் இக்கோயில் வளாகத்தில் புண்டரீக வல்லி,  ஆண்டாள், ஆழ்வார்கள், இலக்குமி நாராயண சுவாமி, அனுமார், பெரிய நம்பி மற்றும் இராமானுசர் ஆகியவர்களின் தனி சன்னதிகள் அமைந்துள்ளது.

## இதனையும் காண்க
* சிதம்பரம் திருச்சித்ரகூடம் கோவிந்தராஜன் கோயில்

## மேற்கோள்கள்

## வெளி இணைப்புகள்
* கோயிலின் இணையதளம் 
* Sri Govindaraja swamy Temple 

பகுப்பு:சித்தூர் மாவட்டத்திலுள்ள கோயில்கள்
பகுப்பு:ஆந்திரப் பிரதேச இந்துக் கோயில்கள்
பகுப்பு:திருப்பதி வெங்கடாசலபதி கோயில்
பகுப்பு:வைணவ தலங்கள்
பகுப்பு:இந்து யாத்திரைத் தலங்கள்
பகுப்பு:பன்னிரண்டாம் நூற்றாண்டு இந்துக் கோயில்கள்
கடகத்தூர் சோமேசுவரர் கோயில்

**கடகத்தூர் சோமேசுவரர் கோயில்** என்பது தர்மபுரி மாவட்டம், கடகத்தூரில் உள்ள சிவன் கோயிலாகும். 
## கோயிலின் பழமை
இக்கோயிலின் பழைய கல்வெட்டு கி.பி 8ஆம் நூற்றாண்டைச் சேர்ந்தது, எனவே இக்கோயில் 8ஆம் நூற்றாண்டைச் சேர்ந்ததாகவோ அல்லது அதற்கு முற்பட்ட சோழர் காலக் கோயில் எனக் கருதப்படுகிறது. இக்கோயில் இறைவன் "சோளீசுவரமுடைய நாயனார்" என கல்வெட்டுகளில் அழைக்கப்படுகிறார். சோளீசுவரமுடையார் என்ற பெயரே பிற்காலத்தில் சோமேசுவரர் என மருவியிருக்கக்கூடும் எனக் கருதப்படுகிறது.

## கோயிலமைப்பு
இக்கோயில் திருவுண்ணாழி, இடைநாழி, மகாமண்டபம் என அமைந்துள்ளது. அம்மனான "மீனாட்சி" தனிச்சந்நதி இல்லாமல் மகாமண்டபத்தின் வலப்புறத்தில் தெற்கு நோக்கியவாறு உள்ள திருமுற்றத்தில் உள்ளார். இக்கோயிலின் திருவுண்ணாழியின் வாயிலில் இடப்புறம் விநாயகரும், வலப்புறம் ஆறுமுகனும் உள்ளனர்.  
இக்கோயிலுக்கு  தலமரமாக வில்வம் உள்ளது.

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் மகா சிவராத்திரி முக்கிய திருவிழாவாக நடைபெறுகிறது.
## மேற்கோள்கள்

பகுப்பு:தர்மபுரி மாவட்டத்திலுள்ள சிவன் கோயில்கள்
சங்காசியா

**சங்கிசா** அல்லது **சங்காசியா** (*Sankassa*), இந்தியாவின் உத்தரப் பிரதேச மாநிலத்தின்,  பருகாபாத் மாவட்டத்தில் உள்ள  சிராவஸ்தி அருகே அமைந்த பண்டைய நகரமாகும். கௌதம புத்தர் சுவர்க்கத்தில் மூன்று மாதங்கள் தங்கி அபிதம்மத்தை தனது தாய் மாயாதேவிக்கு அருளிய பின்னர் பூமியில் இறங்கிய இடமே **சங்காசியா** என பௌத்த சாத்திரங்கள் கூறுகிறது. 

அசோகர் இவ்விடத்தில் புத்தரின் நினைவாக யானை போதிகை மற்றும் தூபியையும், கௌதம புத்தரின் தாய் மாயாதேவியின் நினைவாக  ஒரு விகாரையையும் நிறுவினார். 1842இல் அலெக்சாண்டர் கன்னிங்காம் சங்காசியா பௌத்த விகாரத்தை அகழ்வாராய்ச்சி செய்து கண்டெடுத்தார். பௌத்த சமயத்தவர்களுக்கு இவ்விடம் புனிதத் தலமாக விளங்குகிறது.

## அமைவிடம்
பண்டைய சங்காசியா நகரமானது உத்திர பிரதேசத்தின் பரூக்காபாத் மாவட்டத்தில், காம்பில்யம் மற்றும் கன்னோசி நகரங்களுக்கிடையே,  காளி ஆற்றின் கரையில் அமைந்த **சங்கிஸ்சா வசந்தபுரம்** என்ற ஊர் என தற்போது அறியப்பட்டுள்ளது. சங்காசியா, பதேகர் நகரத்திலிருந்து 23 மைல் தொலைவில் உள்ளது.

## இராமாயணத்தில் சங்காசியா நகரம்

விதேக மன்னர் சனகரின் தம்பி குசத்துவஜன் ஆண்ட பகுதிகளில் ஒன்று சங்கஸ்சிய நகரம் என இராமாயணம் குறித்துள்ளது.

## இதனையும் காண்க

* லும்பினி
* கபிலவஸ்து
* வைசாலி
* சாரநாத்
* குசிநகர்
* சாஞ்சி
* ராஜகிரகம்
* சிராவஸ்தி
* விக்கிரமசீலா
* தக்சசீலா
* நாலந்தா
* அசோகரின் தூண்கள்
* புத்தகயா
* இராம்பூர்வா
* பர்குட் அசோகர் தூண்
* பௌத்த யாத்திரை தலங்கள்

## மேற்கோள்கள்

## வெளி இணைப்புகள்
* Sankassa Video Documentary (in Sinhalese) Ancient Buddhist events at Sankassa
* maps.google The place where Lord Buddha show Twin Miracle (Pali:Yamaka Patihara). - Sravasti
* maps.google The place where Lord Buddha came down from Daowadung. - Sankisa

பகுப்பு:பேரரசர் அசோகர்
பகுப்பு:அசோகரின் தூண்கள்
பகுப்பு:பௌத்த தொல்லியற்களங்கள்
பகுப்பு:உத்தரப் பிரதேச தொல்லியற்களங்கள்
பகுப்பு:இந்திய பௌத்த கோயில்கள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:பௌத்த யாத்திரைத் தலங்கள்
பகுப்பு:உத்தரப் பிரதேசத்தின் வரலாறு
பகுப்பு:பண்டைய நகரங்கள்
பகுப்பு:பண்டைய இந்திய நகரங்கள்
பன்னாட்டுத் தர தொடர் எண்

**பன்னாட்டுத் தர தொடர் எண்** (International Standard Serial Number அல்லது ISSN) என்பது எட்டு இலக்க தொடர் எண் ஆகும். இது நூல்கள், இதழ்களைத் தனித்துவமாக அடையாளப் படுத்துவதற்காக வழங்கப்படுகிறது. பொதுவாக ஒரே தலைப்பில் பல்வேறு பிரதிகளையும், தொகுதிகளையும் கொண்ட நூல்களை அடையாளம் காண்பதற்கும், பிற பயன்பாட்டிற்கும் இது பயன்படுகிறது.

1971-ஆம் ஆண்டு சீர்தரத்துக்கான அனைத்துலக நிறுவனம் இத்தொடர் எண்ணை அறிமுகம் செய்தனர். 1975-ம் ஆண்டு ISO 3297 என்ற பெயரில் தரமாக வெளியிட்டனர்.

## ISBN – பன்னாட்டுத் தரத் தொடர் எண்

**பன்னாட்டுத் தரத் தொடர் எண்** (**ISBN** - *International Standard Book Number*) என்பது ஒவ்வொரு புத்தகத்திற்கும் வழங்கப்படும் தனிப்பட்ட அடையாள எண் ஆகும். இது ஒரு புத்தகத்தை உலகளாவிய அளவில் அடையாளம் காண உதவுகிறது.

### ISBN என்றால் என்ன?
**ISBN** என்பது *International Standard Book Number* என்பதற்கான சுருக்கமாகும். இது:
* 13 இலக்க அடையாள எண் (முந்தைய காலங்களில் 10 இலக்கமாக இருந்தது)
* ஒவ்வொரு பதிப்பிக்கும் (edition), வடிவத்துக்கும் (format - paperback, hardcover, eBook) தனித்தனி ISBN வழங்கப்படும்.

### யார் ISBN பெற முடியும்?
* பதிப்பாளர்கள் (Publishers)
* சுய வெளியீட்டாளர்கள் (Self-publishers)
* கல்வி நிறுவனங்கள்
* தனிநபர் ஆசிரியர்கள்

### ISBN எங்கே விண்ணப்பிக்கலாம்?
இந்தியாவுக்கான அதிகாரப்பூர்வ அமைப்பு:
* **Raja Rammohun Roy National Agency for ISBN**
: (இந்தியாவின் மாண்புமிகு கல்வி அமைச்சின் கீழ் செயல்படுகிறது)
* வலைத்தளம்: isbn.gov.in

### ISBN பெறும் முறை:
# புதிய பயனராக பதிவு செய்ய வேண்டும்:
#* பெயர்/நிறுவனம்
#* முகவரி, தொலைபேசி, மின்னஞ்சல்
#* பதிப்பகத்தின் விவரங்கள் (இருந்தால்)
# ISBN கோரிக்கையை சமர்ப்பிக்க வேண்டும்:
#* புத்தகத்தின் பெயர்
#* ஆசிரியர் பெயர்
#* மொழி
#* வகை (நூல், ஆய்வு, கவிதை, நாவல் முதலியன)
#* பதிப்பு ஆண்டு
#* புத்தக வடிவம் (மென்மையான அட்டையா? கடின அட்டையா? eBook?)
# தேவையான ஆவணங்களை அப்லோடு செய்ய வேண்டும்:
#* புத்தகத்தின் கவர்/பக்கம் மாதிரி
#* பதிப்பக அங்கீகார சான்று (இருந்தால்)
#* அடையாள ஆவணம் (ஆதார், பான், முதலியன)
# வழக்கமாக 7 முதல் 15 நாட்களுக்குள் ISBN எண் வழங்கப்படும்.

### ISBN எண் எப்படி இருக்கும்?
உதாரணமாக: **978-93-5473-123-4**  
இதில்:
* **978**: ISBN prefix
* **93**: நாட்டின் குறியீடு (இந்தியாவுக்கானது)
* **5473**: பதிப்பக குறியீடு
* **123**: புத்தகத் தொடர் எண்
* **4**: சரிபார்ப்பு இலக்கம் (check digit)

### ISBN எதற்காக முக்கியம்?
* உலகளாவிய அளவில் புத்தகங்களை அடையாளம் காண
* நூலகம் மற்றும் புத்தக விற்பனை தளங்களில் பட்டியலிட
* இணையதளங்களில் (Amazon, Flipkart, Goodreads) பதிவு செய்ய
* புத்தகத்தின் பதிப்புரிமையை உறுதிப்படுத்த

## மேற்கோள்கள்

## வெளி இணைப்புகள்
* List of 63800 ISSN numbers and titles
* 
* .
* .
* .
* .
* 
* 
* 

பகுப்பு:நூலகவியல்
பகுப்பு:ஐ.எசு.ஓ சீர்தரங்கள்
அதியமான் கோட்டை காலபைரவர் கோயில்

**அதியமான் கோட்டை காலபைரவர் கோயில்**  என்பது தர்மபுரி மாவட்டம், தர்மபுரியில் இருந்து ஏழு கிலோமீட்டர் தொலைவில் உள்ள அதியமான் கோட்டையில்  உள்ள ஒரு  காலபைரவர் கோயிலாகும்.
## கோயிலின் வரலாறு
இக்கோயிலை கட்டியது அதியமான் என கூறப்படுகிறது ஆனால் இதற்கு ஆதாரமில்லை. உண்மையில் இக்கோயிலைக் கட்டியது யார் என கல்வெட்டுகளில் தெளிவாகக் குறிப்பிடப்பட்டுள்ளது. போசள மன்னனான வீர நரசிம்மனின் தானைத்தலைவனான *மாதவ தண்ட நாயக்கனின்* அமைச்சனான *பரமெய் சகானி* என்பவராலேயே இக்கோயில் கட்டப்பட்டது என கி.பி 1235 ஆம் ஆண்டு கல்வெட்டு குறிக்கிறது. அக்காலத்தில் இக்கோயில் *பரமேசுவரமுடையார் கோயில்* என அழைக்கப்பட்டுவந்ததைக் கல்வெட்டுகள் தெரிவிக்கின்றன. 
## கோயிலமைப்பு
இக்கோயில் திருவுண்ணாழி, இடைநாழி, மகாமண்டபம், முன்மண்டபம் ஆகியவற்றைக் கொண்ட தெற்கு நோக்கிய கோயிலாகும். திருவுண்ணாழியில் காலபைரவர் நான்கு கரங்களுடன் முன்னிரு கைகளில் ஒரு கையில் சூலம் ஏந்தியும் மறுகையில் சின் முத்திரையோடும் பின்னிரு கைகளில் அங்குசத்தையும் டமாரத்தையும் ஏந்தி நின்ற கோலத்தில் தன் ஊர்தியான நாயுடன் உள்ளார்.

## இதையும் காண்க
* அதியமான் கோட்டை சோமேசுவரர் கோயில்
* அதியமான் கோட்டை சென்னராயப் பெருமாள் கோயில்

## மேற்கோள்கள்

பகுப்பு:தர்மபுரி மாவட்டத்திலுள்ள சிவன் கோயில்கள்
ரோடைட்டு

**ரோடைட்டு அல்லது ரோடியத் தங்கம்** *(Rhodite or rhodian gold)*  இயற்கையிலேயே காணப்படும் ஒரு தாதுப்பொருளாகும். தங்கமும் ரோடியமும் இத்தாதுவில் கலந்துள்ளன. மெக்சிகோவிலும், கொலம்பியாவிலும் 1825 ஆம் ஆண்டு  கிடைத்த தாதுவில் 34 முதல் 43 சதவீதம் ரோடியம் கலந்திருந்ததாக அறியப்படுகிறது. ரோடைட்டு தாது நொறுங்குத் தன்மையைக் கொண்டுள்ளது. 15.5 முதல் 16.8 கிராம்/சென்டிமீட்டர்3 அடர்த்தியுடன் காணப்படுகிறது .

## மேற்கோள்கள்

பகுப்பு:தங்கத்தின் கனிமங்கள்
பகுப்பு:ரோடியத்தின் கனிமங்கள்
வெண்ணிற ஆடை நிர்மலா

**வெண்ணிற ஆடை நிர்மலா** (இயற்பெயர்: ஏ. பி. சாந்தி), கும்பகோணத்தில் பிறந்த இவர், 65-களில் வெளியான*[[வெண்ணிற ஆடை]]* என்ற திரைப்படத்தில் நடிகையாக அறிமுகமானார். சுமார் 200 படங்களில் நடித்துள்ள இவர், மலையாளத்தில் *உசா குமாரி* என அறியப்பட்டார். இவர் ஒரு பரதநாட்டிய கலைஞரும் ஆவார்.

## இவர் நடித்த சில திரைப்படங்கள்

### தமிழ்
* *[[வெண்ணிற ஆடை]]* (1965)
* *[[காதலித்தால் போதுமா]]*(1967)
* *லட்சுமி கல்யாணம்* (1968)
* *[[பூவா தலையா (1969 திரைப்படம்)|பூவா தலையா]]* (1969)
* *மன்னிப்பு* (1969)
* பாபு (1971)
* *தங்கைக்காக* (1971)
* *வெகுளி பெண்* (1971)
* *அவள்* (1972)
* *எடுப்பார் கை பிள்ளை* (1975)
* *[[காளி (1980 திரைப்படம்)|காளி]]* (1980)
* *[[கல்லுக்குள் ஈரம்]]* (1980)
* *[[அருணாச்சலம் (திரைப்படம்)|அருணாச்சலம்]]* (1997)
* *வாய்மையே வெல்லும்* (1997)
* *[[தாலி காத்த காளியம்மன்]]* (2001)
* *சங்கர் தாதா எம். பி. பி. எசு *(2004)
* இதயக்கனி
* ரகசிய போலீஸ் 101
* பத்து மாத பந்தம்
* எங்க மாமா

## தொலைக்காட்சித் தொடர்கள்
# தெய்வமகள் (25 மார்ச்சு 2013 சன் தொலைக்காட்சியில்)

## விருதுகள்
* 2009-ம் ஆண்டிற்கான கண்ணதாசன் விருது

## மேற்கோள்கள்

பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:தஞ்சாவூர் மாவட்ட நடிகர்கள்
பகுப்பு:1948 பிறப்புகள்
பகுப்பு:தமிழ்நாட்டு நடிகைகள்
பகுப்பு:20 ஆம் நூற்றாண்டின் இந்திய நடிகைகள்
அளேபுரம் இலட்சுமி நரசிம்மர் கோயில்

**அளேபுரம் இலட்சுமி நரசிம்மர் கோயில்**  என்பது தர்மபுரி மாவட்டம், பென்னாகரத்தில் இருந்து நான்கு கிலோமீட்டர் தொலைவில் தென்மேற்கில் உள்ள *அளேபுரம்* என்னும் ஊரில்  உள்ள ஒரு நரசிம்மர் கோயிலாகும். 
## கோயிலின் பழமை
நான்முகன் ஒகேனக்கல்லில் தான் மேற்கொண்ட வேள்வியை முடித்துக்கொண்டு திரும்பும்போது அளேபுரத்தில் நரசிம்மரின் திருவுருவை நிலை நிறுத்தியதாக தொன்மம் நிலவுகிறது.
இக்கோயிலில் விஜயநகர மன்னனான அச்சுத தேவ ராயன் ஆட்சிக்காலத்திய கன்னடக் கல்வெட்டு இங்கு ஒரு பலகைக் கல்லில் உள்ளது.  கி.பி 1534  ஆம் ஆண்டைச் சேர்ந்து இந்தக் கல்வெட்டைக் கொண்டு பார்க்கும்போது இக்கோயில் 500 ஆண்டுகளுக்கு முற்பட்டது என தெரியவருகிறது.

## கோயிலமைப்பு
இக்கோயில் திருவுண்ணாழி, இடைநாழி, வேதமண்டபம், மகாமண்டபம் ஆகியவற்றைக் கொண்டுள்ளது. திருவுண்ணாழியில் நரசிம்மர் உக்கிர மூர்த்தியாக எட்டுக் கைகளோடு, ஒரு கையில் இரணியகசிபுவின் தலைலையும், மற்றொரு கையில் அவன் காலையும் பிடித்தபடியும், இரண்டு கைகளால் அவனது வயிற்றை கிழித்தபடியும், வேறு இரு கைகளில் அவனின் குடலை மாலைபோல பிடித்த நிலையில், மற்று இரு கைகளில் சங்கு சக்கரம் ஏந்திய நிலையில் உள்ளார். மகாமண்டபத்தில் இடப்புறத்தில் இராமர், இலக்குவன், சீதை ஆகியோருக்கான திருமுற்றமும், வலப்புறத்தில் தெற்கு நோக்கிய ஆஞ்சனேயர் திருமுற்றம் ஆகியன உள்ளன.
## தேர்த் திருவிழா
இக்கோயிலில் தேரோட்டமானது 42 ஆண்டுகளாக நடைபெறாமல் இருந்துவந்தது. இதனையடுத்து தேரோட்டம் நடத்த ஏற்பாடுகள் செய்யப்பட்டு 2018 சூன் 26 அன்று நடந்தது.  
## மேற்கோள்கள்

பகுப்பு:தர்மபுரி மாவட்டத்திலுள்ள பெருமாள் கோயில்கள்
பகுப்பு:நரசிம்மர் கோயில்கள்
கொட்டாப்புளி ஜெயராமன்

**கொட்டாப்புளி ஜெயராமன்** என அறியப்பட்ட **கே. பி. ஜெயராமன்** தமிழ்த் திரைப்பட நகைச்சுவை நடிகராவார். தேவகன்யா திரைப்படத்தில் கொட்டாப்புளி எனும் கதைப்பாத்திரத்தில் நடித்ததால், *கொட்டாப்புளி* ஜெயராமன் என அழைக்கப்படலானார்.

## நடித்த திரைப்படங்கள்
* சன்யாசி (1942) 
* தேவகன்யா (1943) 
* பூம்பாவை (1944) 
* ஸ்ரீ ஆண்டாள் (1949) 
* மருதநாட்டு இளவரசி (1950)
* மோகனசுந்தரம் (1951) 
* என் தங்கை (1952) 
* பெண் மனம் (1952) 
* பணம் (1952)
* துளி விசம் (1954) 
* சின்னதுரை (1955) 
* பிரசிடெண்ட் பஞ்சாட்சரம் (1959) 
* அவனா இவன் (1962)
* அரச கட்டளை (1967)

## மேற்கோள்கள்

## வெளியிணைப்புகள்
* கொட்டப்புளி ஜெயராமன்

பகுப்பு:தமிழ்த் திரைப்பட நகைச்சுவை நடிகர்கள்
போவியைட்டு

**போவியைட்டு** *(Bowieite)* என்பது (Rh,Ir,Pt)2S3, என்ற வாய்ப்பாடு கொண்ட  ரோடியம்-இரிடியம்-பிளாட்டினத்தின் சல்பைடு  கனிமம் ஆகும். அலாசுக்காவின் குட்நியூசு விரிகுடாவில் பிளாட்டினம்-கலப்புலோகம் நக்கெட்சுவில் இக்கனிமம் காணப்படுகிறது . ஒளிபுகா கனிமங்களை அடையாளப்படுத்தும் ஆய்வில் ஈடுபட்டிருந்த பிரித்தானிய விஞ்ஞானி சிடான்லி போவி (1917-2008) இக்கனிமத்தைக் கண்டறிந்த பின்னர் அனைத்துலக கனிமவியல் கூட்டமைப்பு 1984 இல் இக்கனிமத்திற்கு போவியைட்டு எனப் பெயரிட்டது .

Pbcn என்ற இடக்குழுவில் செஞ்சாய்சதுரப் படிகக் கட்டமைப்பில் போவியைட்டு படிகமாகிறது.

## மேற்கோள்கள்

பகுப்பு:சல்பைடு கனிமங்கள்
பகுப்பு:இரிடியத்தின் கனிமங்கள்
பகுப்பு:பிளாட்டினத்தின் கனிமங்கள்
பகுப்பு:ரோடியத்தின் கனிமங்கள்
பகுப்பு:கனிமவியல்
காம்பில்யம்

**காம்பில்யம்** (Kampil) இந்திய மாநிலமான உத்திரப் பிரதேசத்தின் பரூக்காபாத் மாவட்டத்தில் அமைந்துள்ள நகரப் பஞ்சாயத்து ஆகும். மகாபாரத காலத்தில் தெற்கு பாஞ்சால நாட்டின் தலைநகராக விளங்கிய காம்பில்யம் நகரம், ஃபரூக்காபாத்திலிருந்து 45 கிலோ மீட்டர் தொலைவில் அமைந்துள்ளது.

## பண்டைய வரலாறு
காம்பில்யம் நகரம் பண்டைய பாஞ்சால நாட்டின் தலைநகராக விளங்கியது. பாஞ்சால நாட்டின் மேற்கில் குரு நாடு, சூரசேனம், மத்சய நாடுகளும், கிழக்கில் நைமிசாரண்ய காடுகளும் இருந்தனர்.

மகாபாரத காலத்தில் அருச்சுனன், துருபதனை வெற்றி கொண்ட பின்பு பாஞ்சால நாட்டை, வடக்கு பாஞ்சாலம், தெற்கு பாஞ்சாலம் என இரண்டாகப் பிரிக்கப்பட்டது. காம்பில்யத்தை தலைநகராகக் கொண்ட தெற்கு பாஞ்சாலத்தை துருபதனும்; வடக்கு பாஞ்சாலத்தை துரோணரின் அசுவத்தாமனும் ஆண்டனர்.
 
சமண சமயத்தின் 13வது தீர்த்தங்கரர் *விமல்நாத்தின்*  பிறப்பிடமாக காம்பில்யம் நகரம் கருதப்படுகிறது. விமல்நாத்திற்கு காம்பில்யம் நகரத்தில் இரண்டு சமணக் கோயில்கள் அமைந்துள்ளது.

## தற்கால மக்கள் தொகை
2001ஆம் ஆண்டு மக்கள்தொகை கணக்கெடுப்பின் படி, காம்பில்யம் நகரத்தின் மொத்த மக்கள் தொகை 8475 ஆகும். அதில் ஆண்கள் 54% ஆகவும், பெண்கள் 46% ஆகவும் உள்ளனர். கல்வி அறிவு 47% ஆக உள்ளது. ஆறு வயதிற்குட்பட்டவர்கள் 21% ஆகவுள்ளனர்.

## புகழ் பெற்றவர்கள்
* துருபதன்
* திரௌபதி
* திருட்டத்துயும்னன்
* சிகண்டி

## இதனையும் காண்க
*பாஞ்சாலம்

## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:பண்டைய இந்திய நகரங்கள்
பகுப்பு:மகாபாரத நிகழிடங்கள்
விக்கிரமசீலா

**விக்கிரமசீலா** (Vikramashila) (IAST: ) பாலப் பேரரசு  மற்றும் நந்தர்கள் காலத்தில் தற்கால பிகார் மாநிலத்தில் பௌத்த சமயத்தின் முக்கிய கல்வி மையமாக விளங்கியது.
பாலப் பேரரசர் தர்மபாலர்  (பொ.ஊ. 783–820) விக்கிரமசீலா  பௌத்த கல்வி மையத்தை நிறுவினார். இக்கல்வி மையத்தை தில்லி சுல்தான் முகமது பின் பக்தியார் கில்ஜியின் படைகள் பொ.ஊ. 1200 முற்றிலும் சிதைத்து விட்டது.
பண்டைய விக்கிரமசீலா நகரம், தற்கால பிகார் மாநிலத்தின் பாகல்பூர் மாவட்டத்தின் **ஆண்டிசக்** எனும் கிராமத்தின் பெயர் கொண்டுள்ளது. இக்கிராமம் பாகல்பூரிலிருந்து கிழக்கில் 50 கிலோ மீட்டர் தொலைவில் உள்ளது.

விக்கிரமசீலாவைப் பற்றிய குறிப்புகள் திபெத்திய பௌத்த சாத்திரங்கள் மூலமாக அறியப்படுகிறது.

நாளாந்தா மற்றும் தக்சசீலாவைப் போன்று **விக்கிரமசீலா** பௌத்தக் கல்வி மையத்தில் நூற்றிக்கும் மேற்பட்ட ஆசிரியர்களும், ஆயிரத்திற்கும் மேற்பட்ட மாணவர்களும் பயின்றனர்.

## படக்காட்சிகள்

Image:VikramshilaMeausem.jpg|விக்கிரமசீலா அருங்காட்சியகம்
Image:Vikramshila Entrance.jpg|தூபி
Image:pillars-vikramshila.jpg|விக்கிரமசீலா பல்கலைகழகத்தின் தூண்கள் 
Image:VikramshilaRuins.jpg|விக்கிரமசீலாவில சிதலங்கள்
Image:Vikramshila history.jpg|அகழ்வாராய்ச்சியில் கிடைத்த விக்கிரமசீலாவின் வரலாறு 
Image:Vikramshila restoration.jpg|விக்கிரமசீலாவின் பராமரிப்பு பணிகள் 
Image:Vikramshila restoration2.jpg|தூபியைச் சுற்றியுள்ள தோட்டங்கள் 
Image:Vikramshila stone1.jpg|சிதிலங்களுக்கிடையே ஒரு கருங்கல் தூபி
Image:Vikramshila wall carvings.jpg|சுவர்களில் தேவதைகளின் சிற்பங்கள்


## இதனையும் காண்க

* லும்பினி
* கபிலவஸ்து
* வைசாலி
* சாரநாத்
* குசிநகர்
* சாஞ்சி
* ராஜகிரகம்
* சிராவஸ்தி
* சங்காசியா
* விக்கிரமசீலா
* நாலந்தா
* தக்சசீலா
* அசோகரின் தூண்கள்
* புத்தகயா
* பர்குட் அசோகர் தூண்
* பௌத்த யாத்திரை தலங்கள்

## மேற்கோள்கள்

## வெளி இணைப்புகள்

* Archaeological Survey of India page for Vikramashila

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:பௌத்த யாத்திரைத் தலங்கள்
பகுப்பு:பாகல்பூர் மாவட்டம்
பகுப்பு:இந்தியத் தொல்லியற்களங்கள்
பகுப்பு:பண்டைய இந்திய நகரங்கள்
வாணிஸ்ரீ

**வாணிஸ்ரீ**, (இயற்பெயர் **இரத்ன குமாரி**, பிறப்பு: ஆகத்து 3, 1948) ஒரு தென்னிந்தியத் திரைப்பட நடிகை ஆவார். இவர் தெலுங்கு மற்றும் தமிழ் படங்களிலும், சில கன்னட படங்களிலும் நடித்துள்ளார். 40 ஆண்டுகால திரைப்பட வாழ்க்கையில், மூன்று முறை தென்னிந்திய பிலிம்பேர் விருது, உட்பட நந்தி விருது, தமிழ்நாடு அரசு திரைப்பட விருது ஆகியவற்றைப் பெற்றுள்ளார்.

## தொழில்
வாணி 1962 ஆம் ஆண்டு பீஷ்மா என்ற தெலுங்கு திரைப்படத்தின் மூலம் நடிகையாக அறிமுகமானார். கே. பாலச்சந்தர் எழுதிய *சுக துக்கலு, மரபுராணி கதா* (1967) ஆகிய திரைப்படங்களில் துணை வேடத்தில் நடித்து இவர் கவனம் பெற்றார். வாணிஸ்ரீ *கிருஷ்ணவேணி, பிரேம் நகர், தசரா புல்லோடு, ஆராதனா, ஜீவிதா சக்ரம், ரங்குல ரத்னம், ஸ்ரீ கிருஷ்ண துலாபாரம், பக்த கண்ணப்பா, பொப்பிலி ராஜா* போன்ற பெருவெற்றிப் படங்களில் நடித்துளார்.

இவர், இத்தரு அம்மாயிலு (1972), *கங்கா மங்கா*, *சீவனா சோதி*(1975), மற்றும் *சில்பி கிருட்டிணடு* (1978) போன்ற தெலுங்கு படங்களில் இரட்டை வேடங்களில் நடித்துள்ளார். 

இவர் சிவாஜி கணேசனுடன் உயர்ந்த மனிதன் (1968), நிறைகுடம் (1969), குலமா குணமா (1971), வசந்த மாளிகை (1972), சிவகாமியின் செல்வன் (1974), வாணி ராணி (1974), ரோஜாவின் ராஜா (1976), இளைய தலைமுறை (1977), புண்ணிய பூமி (1978), வாழ்க்கை அலைகள் (1978) மற்றும் நல்லதொரு குடும்பம் (1979) என மொத்தம் 11 படங்களில் நடித்துள்ளார்.

மேலும் எம். ஜி. ஆருடன் கண்ணன் என் காதலன் (1968), தலைவன் (1970) மற்றும் ஊருக்கு உழைப்பவன் (1976) ஆகிய மூன்று படங்களில் நடித்துள்ளார்

## தனிப்பட்ட வாழ்கை
வாணிஸ்ரீ 1978-இல் டாக்டர் கருணாகரனை மணந்து திரையுலகிலிருந்து விலகினார். இந்த இணையருக்கு ஒரு மகனும், ஒரு மகளும் இருந்தனர். பின்பு 1980-களின் பிற்பகுதியில் அம்மா வேடங்களில் நடிக்க ஆரம்பித்தார்.

2020 மே 23 அன்று மாரடைப்பு காரணமாக இவரது 36 வயது மகன் அபிநயா வெங்கடேச கார்த்திக் இறந்தார்.

## விருதுகள்
* 1973 -  சீவன தராங்கலு படத்திற்காக பிலிம்பேர் சிறந்த நடிகை விருது 
* 1974 -  கிருட்டிணவேணி படத்திற்காக பிலிம்பேர் சிறந்த நடிகை விருது
* 1975 -  சீவன சோதி படத்திற்காக பிலிம்பேர் சிறந்த நடிகை விருது
; தமிழ்நாடு அரசு திரைப்பட விருதுகள்
* கவிஞர் கண்ணதாசன் விருது 2001
; மற்றவை
* "மீனா குமாரி விருது", வம்சி விருதுகள் 2004
* "மாதவாபெட்டி பிரபாவதி விருது", சிவா அறக்கட்டளை 2005

## நடித்த தமிழ்த் திரைப்படங்களின் பட்டியல்
# ஊருக்கு உழைப்பவன் ‎ 
# ரோஜாவின் ராஜா ‎ 
# இளைய தலைமுறை ‎ 
# தாலியா சலங்கையா
# நல்லதொரு குடும்பம் 
# சிவகாமியின் செல்வன் 
# வாணி ராணி ‎ 
# காதல் படுத்தும் பாடு ‎ 
# நம்ம வீட்டு மகாலட்சுமி ‎
# காதலித்தால் போதுமா
# தங்கத் தம்பி 
# நேர்வழி ‎
# டீச்சரம்மா 
# தாமரை நெஞ்சம் ‎
# அன்னையும் பிதாவும் 
# அத்தை மகள் 
# ஆயிரம் பொய் ‎ 
# கன்னிப் பெண் ‎ 
# குழந்தை உள்ளம் 
# மனசாட்சி ‎ 
# நிறைகுடம் ‎ 
# பொற்சிலை ‎
# எதிர்காலம் ‎ 
# தபால்காரன் தங்கை ‎
# தலைவன் ‎
# இருளும் ஒளியும் ‎ 
# குலமா குணமா
# நான்கு சுவர்கள் ‎ 
# அவசரக் கல்யாணம் ‎
# வசந்த மாளிகை ‎ 
# வெள்ளிவிழா ‎ 
# புண்ணிய பூமி ‎ 
# வாழ்க்கை அலைகள்

## மேற்கோள்கள்

## வெளி இணைப்புகள்
* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:1945 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:நெல்லூர் மாவட்ட நபர்கள்